**CONSILIUL JUDETEAN VRANCEA**

**Comisia de monitorizare a implementării proiectelor cu finanțare nerambursabilă din bugetul propriu al Consiliului Județean Vrancea declarate câștigătoare în anul 2023**

**RAPORT DE ACTIVITATE**

Județul Vrancea a acordat în anul 2023 finanțări nerambursabile în conformitate cu prevederile dispozițiilor Legii nr. 350/2005 (actualizată) privind regimul finanțărilor nerambursabile din fonduri publice, alocate pentru activități nonprofit de interes general. Astfel, prin Hotărârea Consiliului Județean Vrancea nr. 20 din 02 februarie 2023 a fost aprobat Regulamentul privind regimul finanțărilor nerambursabile din fonduri ale bugetului Vrancea pentru activități nonprofit de interes județean iar prin Hotărârea Consiliului Județean Vrancea nr. 21 din 02 februarie 2023 a fost aprobat Programul anual pentru acordarea de finanțări nerambursabile alocate de la bugetul local al județului Vrancea, pe anul 2023, pentru activități de tineret, socio-educaţional, sportiv și cultural.

Prin Dispoziția 546/18.05.2023 a Președintelui Unității Administrativ Teritoriale Județul Vrancea s-a constituit Comisia de monitorizare a implementării proiectelor finanțate din bugetul propriu al Județului Vrancea declarate câștigătoare în anul 2023 în următoarea componență: Axon Andreea, Enescu Aniela, Mircea Oana Maria, Robu Gina Nela, Breană Gabriela, Logodinschi Mihaela, Pupăză Adina Loredana, Cristea George.

 Din cele cinciprezece proiecte declarate eligibile, Comitetul a realizat monitorizarea a paisprezece proiecte implementate de asociațiile beneficiare, acordându-le sprijin în implementarea efectivă a proiectelor. A fost urmărit progresul fizic și procedural înregistrat, realizându-se o colectare a datelor și informațiilor necesare urmăririi stadiului tehnic și financiar al acestora.

S-au verificat documentele de raportare elaborate și transmise de beneficiari prin mecanismul cererilor de plată și rambursare, avizându-se sumele justificate în mod corect. Astfel, au fost autorizate la plată din fonduri publice următoarele sume:

1. **Asociația PropatriaVox** – Contract nr. 9993/05.05.2023 pentru proiectul *Classic for teens Festival* *ediția IV*; 199 345,50 lei
2. **Asociația Protha Panciu** – Contract nr. 9982/05.05.2023 pentru proiectul *Festivalul de teatru tânăr* ***Ora de teatru***; 119 783,41 lei
3. **Asociația Tenis Club Focșani** – Contract nr. 9980/05.05.2023 pentru proiectul *Vrancea Trophy 2023*; 264 468,26 lei
4. **Asociația Viitor pentru femei** – Contract nr. 9983/05.05.2023 pentru proiectul *Țambalissimo* - *Concurs și festival de muzică lăutărească*; 118 066,50 lei
5. **Societatea Națională de Cruce Roșie din Romania** Filiala Vrancea – Contract nr. 9988/05.05.2023 pentru proiectul *V.O.L.U.N.T.A.R.*; 98 964,59 lei
6. **Asociația Profesorilor de Educație fizică și sport din Vrancea –**Contract nr. 9986/05.05.2023 pentru proiectul *Promovarea sportului școlar*; 68 212,96 lei
7. **Club Sportiv Pro Sport Focșani –** Contract nr. 9992/05.05.2023 pentru proiectul *Trofeul Handbalului Vrâncean**- Cupa Consiliului Județean*; 150 000 lei
8. **Asociația Clubul Sportiv Alpha Mind –** Contract nr. 9987/05.05.2023 pentru proiectul *XC Trophy Jariștea 2023;* 142 237,01 lei
9. **Asociația Județeană de Fotbal Vrancea** – Contract nr. 9989/05.05.2023 pentru proiectul *Dezvoltarea și promovarea fotbalului din județul Vrancea* ***Sportul pentru toți***; 250 499 lei
10. **Asociația AFEMIS** – Contract nr. 9979/05.05.2023 de pentru proiectul *ADDICTOFF*; 71 931,86 lei
11. **Asociația de securitate -** Contract nr. 9985/05.05.2023 pentru proiectul *Turneul Internațional de Judo* ***Memorialul Aurel Cîmpeanu***; 114 842,18 lei
12. **Club Sportiv Addras -** Contract nr. 9990/05.05.2023 pentru proiectul *Cupa Vrancea ediția IX Kickboxing*; 68 741,55 lei
13. **Asociația Construim din Dragoste** - Contract nr. 9981/05.05.2023 pentru proiectul *10 pentru Mărășești*; 18 993,66 lei
14. **Asociația Viitor pentru femei –** Contract nr. 9984/05.05.2023 pentru proiectul *Tineri independenți si sănătoși pregătiți pentru viață*. 105 300 lei

In total, Unitatea Administrativ Teritorială Județul Vrancea a acordat finanțare nerambursabilă în valoare de 1 791 386,48 lei.

Activitățile proiectelor au fost finalizate conform regulamentului, până la data de 30.11.2023. Rapoartele finale depuse de către beneficiari au fost evaluate și aprobate de către comitetul de monitorizare în perioada 03.08-27.12.2023, acesta apreciind că proiectele au fost implementate conform clauzelor contractuale asumate de către părți.

Drept pentru care a fost întocmit prezentul raport final cu privire la activitatea desfășurată de Comisia de monitorizare a implementării proiectelor cu finanțare nerambursabilă din bugetul propriu al județului Vrancea declarate câștigătoare în anul 2023.

**Coordonator:** Axon Andreea

**Membri :**

Enescu Aniela

Mircea Oana Maria

Robu Gina Nela

Breană Gabriela

Logodinschi Mihaela

Pupăză Adina Loredana

Cristea George